CELEX: 32021D0919
Language: lv
Date: 2021-06-07 00:00:00
Title: Padomes Lēmums (KĀDP) 2021/919 (2021. gada 7. jūnijs), ar ko groza Lēmumu (KĀDP) 2018/1939 par Savienības atbalstu Starptautiskās konvencijas par kodolterorisma apkarošanu universalizācijai un efektīvai īstenošanai

8.6.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 201/27
               
            
         PADOMES LĒMUMS (KĀDP) 2021/919
         (2021. gada 7. jūnijs),
         ar ko groza Lēmumu (KĀDP) 2018/1939 par Savienības atbalstu Starptautiskās konvencijas par kodolterorisma apkarošanu universalizācijai un efektīvai īstenošanai
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 28. panta 1. punktu un 31. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2018. gada 10. decembrī pieņēma Lēmumu (KĀDP) 2018/1939 (1).
                  
               
                     (2)
                  
                  
                     Lēmumā (KĀDP) 2018/1939 ir paredzēts 36 mēnešu laikposms, lai no tā 3. panta 3. punktā minētā finansēšanas nolīguma noslēgšanas dienas īstenotu tā 1. pantā minētās darbības.
                  
               
                     (3)
                  
                  
                     ANO Narkotiku un noziedzības novēršanas birojs un ANO Terorisma apkarošanas birojs attiecīgi 2021. gada 6. un 16. aprīlī savā statusā kā īstenošanas aģentūras lūdza Savienības atļauju pagarināt Lēmuma (KĀDP) 2018/1939 īstenošanu līdz 2022. gada 30. novembrim to izaicinājumu turpināšanās dēļ, kuri izriet no Covid-19 pandēmijas.
                  
               
                     (4)
                  
                  
                     Lēmuma (KĀDP) 2018/1939 1. pantā minētās darbības var turpināt veikt līdz 2022. gada 30. novembrim bez jebkādas ietekmes uz finanšu resursiem.
                  
               
                     (5)
                  
                  
                     Tādēļ būtu attiecīgi jāgroza Lēmums (KĀDP) 2018/1939,
                  
               IR PIEŅĒMUSI ŠO LĒMUMU.
         
            1. pants
            Lēmuma (KĀDP) 2018/1939 5. pantu aizstāj ar šādu:
            
               
                  “5. pants
                  Šis lēmums stājas spēkā tā pieņemšanas dienā.
                  Tas zaudē spēku 2022. gada 30. novembrī.”
               
            
         
         
            2. pants
            Šis lēmums stājas spēkā tā pieņemšanas dienā.
         
         
            Luksemburgā, 2021. gada 7. jūnijā
            
               
                  Padomes vārdā –
               
               
                  priekšsēdētāja
               
               F. VAN DUNEM
            
         
         
            (1)  Padomes Lēmums (KĀDP) 2018/1939 (2018. gada 10. decembris) par Savienības atbalstu Starptautiskās konvencijas par kodolterorisma apkarošanu universalizācijai un efektīvai īstenošanai (OV L 314, 11.12.2018., 41. lpp.).